মালাউইর ভাষা
নিয়াঞ্জা (যা "চেওয়া" নামেও পরিচিত) এবং ইংরেজি মালাউইর সরকারী ভাষা। মালাউইর জনগণের ৫৭% মাতৃভাষা হল নিয়াঞ্জা/চেওয়া ভাষা। ভাষাটি একটি সার্বজনীন ভাষা বা লিঙ্গুয়া ফ্রাংকা হিসেবে মালাউইর সর্বত্র ব্যবহৃত হয়। এছাড়াও মালাউইতে আরও প্রায় ১০টি স্থানীয় ভাষা আছে। এদের মধ্যে মাকুয়া (যা "কোকোলা" নামেও পরিচিত), ইয়াও, তুম্বুকা, তোঙ্গা, নিয়াকুসাঙ্গোন্দে, মালাউই লোমুয়ে, এবং মালাউই সেনা উল্লেখযোগ্য। আন্তর্জাতিক কর্মকাণ্ডে ইংরেজি ভাষা ব্যবহার করা হয়।